open-index/open-wikipedia-markdown huggingface dataset:
Kronika temného dávnoveku

***Kronika temného dávnoveku*** je séria šiestich kníh fantastickej literatúry, ktorú napísala britská spisovateľka Michelle Paverová ako svoju prvotinu. Knihy zachytávajú dobrodružstvá dospievajúceho chlapca Toraka z Vlčieho klanu, a jeho priateľov Renn a Vlka. Hlavná zápletka hovorí o Torakovej snahe poraziť Požieračov duší, skupine zlých mágov a čarodejníc klanov, ktorí sa snažia zničiť život v Lese.

Kronika pozostáva zo šiestich kníh, ktoré boli vydané v priebehu rokov 2004 až 2010.

## Brat vlk
Prvá kniha *[[Brat vlk]]*, ktorá bola vydaná 30. mája 2004, zožala úspech ako u kritiky tak aj u čitateľov po celom svete. *Brat vlk* sa stal v USA bestsellerom, a práva na sfilmovanie kúpila spoločnosť 20th Century Fox.

Dej sa odohráva pred 6000 rokmi v pred-roľníckej Dobe Kamennej. Hlavná postava, Torak, v Lese stretáva osamotené vlčie mláďa, Vlka, s ktorým sa dokáže dorozumieť vo vlčej reči (strávil ako batoľa tri mesiace vo vlčej nore). Dievča menom Renn, ktoré patrí k Havraniemu klanu sa s ním rýchlo skamaráti a sprevádza ho počas celého príbehu. Torakova úloha, s pomocou Renn a Vlka, je zničiť Požieračov duší, skupinu zlých mágov a čarodejníc klanov, ktorí sa snažia zničiť život v Lese.

## Hlavné postavy
### Torak
Hlavný hrdina; vstupuje do deja ako naivný, defenzívny a odcudzený dvanásťročný chlapec a ku koncu príbehu má pätnásť-šestnásť rokov. Počas príbehu získava niekoľko duchovných titulov, ako napríklad "Chlapec s túlavými dušami", a "Požierač duší": tento posledný titul mu narobí kopu problémov. Emocionálne dospieva veľmi pomaly; vo štvrtej knihe je fyzicky opísaný ako vyšší a svalnatejší, čo je v kontraste s opisom malého, vyziabnutého chlapca v prvých troch knihách. V ďalších dieloch kroniky sa snaží chrániť Renn, ktorú to hnevá a frustruje.

### Renn
Neter Vodcu Havranieho klanu Fin-Kedinna, je rovnako stará ako Torak. V prvých knihách je opísaná ako chudá a nízka, no vyššia ako Torak. Vie výborne strieľať z luku a čarovať; to spôsobuje nedôveru jej okolia a Rennin celoživotný pocit osamelosti a odcudzenia. Je však odvážna a počas deja niekoľkokrát zachraňuje Torakovi život. Je taktiež menej impulzívna ako Torak a jasnejšie uvažuje. Dospieva oveľa rýchlejšie ako on a býva často frustrovaná jeho ľahkovážnosťou.

### Vlk
Šedý vlk, ktorý je Torakovým sprievodcom a náhradným bratom. Za rok vyrastie z mláďaťa na mladého vlka a počas celého príbehu doprevádza Toraka a Renn. Ako mláďa mal čiernu srsť, no v dospelosti sa zmenila na oceľovo sivú s jemným náznakom červenej a čiernej na pleciach. Má jantárovo-zlaté oči, v ktorých je nezvyčajná čistota a múdrosť. Sprvu nemal rád Renn, a v kapitolách písaných z pohľadu vlka ju nazýva "Dlhá Bezchvostá" (takto vlk označuje ľudí) alebo "zlá Dlhá Bezchvostá". Neskôr si k nej vyvíja náklonnosť a nazýva ju "sestra zo svorky". Autorka pri kapitolách písaných z pohľadu vlka používa nezvyčajné tvary slovies, ktorými opisuje aké veci presne sú.

## Zdroj

Kategória:Fantasy
Vicekancelár

**Vicekancelár** môže byť:
*v Rakúsku: zástupca spolkového kancelára, pozri vicekancelár (Rakúsko)
*vo Švajčiarsku: jeden z dvoch zástupcov spolkového kancelára, pozri vicekancelár (Švajčiarsko)
*v Nemecku: 
**iný názov funkcie:
***zástupca spolkového kancelára
***v minulosti: zástupca ríšskeho kancelára
**vicekancelár Svätej rímskej ríše
*v štátoch Spoločenstva národov: hlavná výkonná funkcia univerzity, pozri vicekancelár (univerzita)
*v Spojenom kráľovstve: starší názov funkcie "Chancellor of the High Court"
*v USA: zástupca kancelára kancelárskeho súdu, pozri pod kancelár (súdy v USA)
Srvátka

thumb|Čerstvá srvátka z kozieho syra

**Srvátka** je žltozelená tekutina, ktorá ostáva po zrazení mlieka. Obsahuje 5 % laktózy, 1 % bielkovín a 0,5 % tuku a minerálne soli a vitamíny. Srvátka je vlastne mliečne sérum, ktoré sa získava po odstránení kazeínu z mlieka. V praxi je to tak, že sa mlieko úmyselne zrazí a vznikne tuhá časť kazeín, čo je v podstate tvaroh a tekutá časť, ktorej sa niekedy hovorí mliečne sérum, čo je srvátka.

Z priemyselného hľadiska je srvátka ekologickým odpadom pri produkcii syra alebo kazeínu.

## Pozri aj
* Žinčica
* Tvaroh

## Iné projekty

Kategória:Mliečne výrobky
Kategória:Syry
Kolovratský palác (Praha, Valdštejnská)

náhľad|Kolovratský palác
**Kolovratský palác** je súčasť sídla Senátu, do ktorého patrí aj areál Valdštejnského paláca (Valdštejnská záhrada, Valdštejnská jazdiareň) a Malý Fürstenberský palác.

## Dejiny
Kolovratský palác bol postavený na konci 18. storočia na mieste menšieho domu. Stavbu zadala manželka šľachtica Heřmana Jakuba Černína vynikajúcemu architektovi Ignácovi Palliardiovi. Vzniklo tak honosné šľachtické sídlo, ktoré čase klasicizmu malo pripomenúť palácový typ vrcholného baroka. V 19. storočí bol palác, už v držaní Kolovratovcov, prestavaný v novobarokovom slohu do dnešnej podoby. Interiér bol od tejto doby veľa ráz zmenený, zaujímavé sú dva reprezentatívne salóny – Ružový a Zelený – a pôvodne neskorobarokové pilierové schodisko. S týmto palácom stavebne súvisí Malý Fürstenberský palác postavený okolo roku 1770. K nemu sa pripája pôvabná rokoková terasovitá záhrada vybavená altánmi, schodiskom a balustrádami a vystupujúca do trojdielnej sala terreny. Záhrada je súčasťou prístupného komplexu záhrad pod Pražským hradom.
 
Paláce Kolovratský a Malý Fürstenberský sú od roku 1918 vo vlastníctve štátu. V čase prvej republiky tu sídlilo predsedníctvo ministerskej rady, po roku 1945 ministerstvo informácií a osvety, neskôr ministerstvo kultúry. 

V roku 2003 začala celková rekonštrukcia Kolovratského paláca a Malého Fürstenberského paláca, ktorá bola dokončená Kanceláriou Senátu v roku 2006. Najzaujímavejšie priestory Senátu sú prístupné počas štátnych sviatkov v rámci dní otvorených dverí.

Kolovratský palác je súčasťou národnej kultúrnej pamiatky Sídlo Parlamentu Českej republiky.

## Galéria

Súbor:kolovratsky_palac06.jpg|
Súbor:kolovratsky_palac05.jpg|
Súbor:kolovratsky_palac02.jpg|
Súbor:Kolovratsky palac.jpg|


## Pozri aj
* Zoznam národných kultúrnych pamiatok Českej republiky
* Zoznam pražských pamiatok

## Iné projekty

## Externé odkazy
* www.senat.cz – oficiálna stránka hornej komory Parlamentu Českej republiky

## Zdroj

Kategória:Paláce v Prahe
Kategória:Barokové stavby v Prahe
Kategória:Malá Strana
Kategória:Národné kultúrne pamiatky v Prahe
Uperizácia

**Uperizácia** (iné názvy: **ultrapasterizácia, pasterizácia UHT, ultratepelné ošetrenie, ošetrenie zahriatím na ultravysokú teplotu, zohrievanie na ultravysokú teplotu, vysokoteplotná úprava**; angl. *ultra-high temperature processing*, skr. **UHT**) je jedna z metód konzervácie potravín (napr. mlieka). Na rozdiel od sterilizácie alebo (klasickej) pasterizácie dosahuje dlhšiu dobu skladovateľnosti, dokonca aj pri izbovej teplote (pri mlieku trvanlivosť 3 – 6 mesiacov). Skratka **UHT** znamená aj len *ultra-high temperature* (ultravysoká teplota) v zmysle teploty ako takej alebo v zmysle potraviny ošetrenej uperizáciou.

Metóda UHT je založená na krátkodobom zahriatí (1 – 2 sekundy) na teplotu prevyšujúcu 135 °C. Hlavým cieľom je zničenie endospór baktérie *[[Clostridium botulinum]]*, ktorá vytvára toxín v potravinách pripravovaných a skladovaných za podmienok bez prístupu vzdušného kyslíka. Najznámejšie je UHT mlieko, ale používa sa pri balení ovocných džúsov, krémov, jogurtov, vína, polievok alebo konzerv. UHT metóda bola vynájdená v roku 1960 a stala sa všeobecne dostupnou pre domácu spotrebu v roku 1970.

Vysoká teplota spoľahlivo zabíja všetky mikroorganizmy a vďaka krátkej dobe chráni výživné zložky potravín. Zároveň urýchľuje proces spracovania potraviny. Na druhej strane sa ale napríklad mlieko po otvorení rýchlejšie pokazí, pretože v ňom nie je žiadna prirodzená ochrana pomocou baktérie *[[Lactobacillus]]*.

## Popularita
UHT mlieko je veľmi rozšírené v Európe ale menej je prijímané v Severnej Amerike. Veľa ľudí v Severnej Amerike verí, že pasterizované potraviny sú lepšie kvôli menej agresívnej úprave (pri mlieku ohriatie na 72 °C na aspoň 15 sekúnd), čo však výrobcovia UHT produktov popierajú.

## Referencie

## Pozri aj
* Pasterizácia
* Sterilizácia
* Mlieko
* Bezpečnosť potravín

Kategória:Hygiena
Kategória:Tepelné spracovanie potravín
Kategória:Konzervovanie
Martinický palác

**Martinický palác** stojí v Kanovnickej ulici v Prahe a hlavným priečelím budovy je obrátený na Hradčanské námestie. Patrí medzi najkrajšie renesančné stavby v Prahe v druhej polovici 16. storočia.

## Dejiny
Budova, postavená po požiari Hradčan a Malej Strany v roku 1541, bola v majetku Ondřeja Teyfla z Kinsdorfu a Zeilberku. V roku 1583 bola predaná Jirímu Bořitovi z Martinic na Smečne, ktorý ju začal okamžite prestavovať. Palác bol v majetku roku Martinicovcov až do roku 1788, kedy rod vymrel. V tejto dobe bola budova rozšírená o jedno poschodie, pristavané severné krídlo s veľkou sálou, doplnené maľované trámové stropy a do hlavného priečelia vsadená doska z červeného mramoru s heraldickým znakom Martinicovcov – hviezda a leknové stvoly s koreňmi. Dostavba bola realizovaná v rano barokovom štýle. Budova je bohato vyzdobená vonkajšími sgrafitami, kde sú zobrazené výjavy Jozefa Egyptského, hrdinské činy Herkula apod. Bohatá maľovaná výzdoba je aj v interiéri budovy.

V 20. storočí boli začaté rozsiahle rekonštrukčné práce. Na základe dochovaných veľmi presných nákresov a plánov bolo možno niektoré vnútorné miestnosti obnoviť do pôvodného renesančného stavu. Do pôvodného stavu sa podarilo rekonštruovať veľkú sálu.

Koncom 20. storočia bolo zistené, že Jaroslav Bořita z Martinic postavil stavbu v rovnakom hmotnom a priestorovom usporiadaní ako je usporiadanie Kráľovského paláca na hrade, avšak v polovičnom rozsahu. Údajne takto postavil sám sebe a svojim potomkom symbol svojej niekdajšej moci a „zázračného“ zachránenia svojho života pri defenestrácii na Pražskom hrade, kedy boli spolu s Vilémom Slavatom z Chlumu a Košumberka vyhodení z okien.

V súčasnosti je palác prístupný verejnosti. Je možné si ho komerčne prenajať. Sú tu tiež poriadané prehliadky renesančného bývania a expozície múzea hudobných strojov v priestoroch paláca.

## Pozri aj
* Zoznam pražských pamiatok

## Iné projekty

## Externé odkazy
* Oficiálna stránka

## Zdroj

Kategória:Paláce v Prahe
Kategória:Kultúrne pamiatky v Prahe
Kategória:Renesančné stavby v Česku
Kategória:Hradčany
Kategória:Architektúra z 1541
Šárecké hradisko

**Šárecké hradisko** (tiež **hradisko Šárka**) bolo významné hradisko raného stredoveku. Od roku 1995 je národnou kultúrnou pamiatkou.

## Dejiny
Podľa archeologických nálezov kostí zvierat bolo územie plošiny nad súteskou Džbánu na území dnešnej Prahy osídlené už od staršej doby kamennej. Ľudia tu sídlili pravdepodobne nepretržite až do príchodu Slovanov v 6. storočí. Najväčšiu slávu ale miesto zažilo v staršej dobe hradiskovej v 7. a 8. storočí. Vtedy tu vzniklo rozsiahle, trojhektárové hradisko s dvadsaťhektárovým predhradím, ktoré bolo pravdepodobne centrom moci nad širokým okolím. Jeho valy sú dosiaľ v krajine viditeľné. Hradisko zaniklo na konci 9. storočia.

Jiří Sláma šárecké hradisko uvádza ako možnú lokalitu hradiska Canburg, ktoré v roku 805 40 dní neúspešne obliehali vojská Karola Veľkého.

## Pozri aj
* Zoznam pražských pamiatok
* Zoznam národných kultúrnych pamiatok Českej republiky

## Externé odkazy
* Prírodný park Šárka - Lysolaje 
* Jiří Sláma:Ještě jednou o Canburku
* Národní památkový ústav: Hradisko Šárka 

## Zdroj

Kategória:Archeologické lokality v Česku
Kategória:Dejiny Prahy
Kategória:Národné kultúrne pamiatky v Prahe
Kategória:Hradiská v Česku
Hlásnica

**Hlásnica** je dopravňa na železničnej trati bez koľajového rozvetvenia. Je vybavená oddielovými návestidlami (zvyčajne jedným pre každý smer), ktoré na základe telefonických hlásení z okolitých dopravní ovláda **hlásničiar**. Tieto návestidlá nie sú závislé od traťového zabezpečovacieho zariadenia.

V medzistaničnom úseku, ktorý je rozdelený hlásnicou (hlásnicami), sa jazda vlaku zabezpečuje telefonickým dorozumievaním. 

S postupnou modernizáciou železničných tratí počet hlásnic klesá.

## Zdroj
* 

Kategória:Železničné dopravne a zastávky
Hradlo

**Hradlo** môže byť:
* na železnici:
**dopravňa bez koľajového rozvetvenia, určená na riadenie vlakovej dopravy s cieľom zvýšenia priepustnej výkonnosti železničnej trate, pozri hradlo (dopravňa)
**hradlový záver
*V elektrotechnike:
** súčasť tranzistora, riadiaca elektróda tranzistora (ang. gate), pozri Tranzistor riadený poľom alebo Bipolárny tranzistor s izolovaným hradlom 
**základný elektronický alebo elektromechanický prvok, ktorý má spínaciu funkciu, najmä v logických obvodoch, pozri Logické hradlo
*prenesene: zariadenie na blokovanie a uvoľňovanie prietoku, cesty a pod.
Likér

right|thumb|Becherovka Lemond
right|thumb|Fľaše Becherovky Original v predajni
right|thumb|Jägermeister
**Likér** je sladký alkoholický nápoj s pomerne vysokým obsahom cukru (najmenej 100 gramov na liter), často ochutený ovocím, bylinkami, korením či inými plodmi a niekedy smotanou. Slovo likér pochádza z latinského *liquifacere*, čo znamená rozpustiť. To odkazuje na rozpúšťanie chuťových zložiek v alkohole pri príprave likéru. Likéry väčšinou nemajú dlhý vek, ale môžu pri výrobe „stáť“, aby sa ich zložky spojili.

Slabší likér sa staršie nazýval aj **rozoliš**, z , pôvodne 
, čo je názov pre rosičku okrúhlolistú (*Drosera rotundifolia*), ktorá sa pridávala do bylinných likérov.

## Príprava
Likéry sa pripravujú vylúhovaním bylín, korenia alebo ďalších aromatických a chuťových prísad vo vode alebo liehu a pridaním cukru. Niektoré likéry sú pripravované destiláciou aromatických a ochucovacích surovín.

## Druhy likérov
Existuje veľké množstvo druhov likérov - bylinné, kávové, vaječné, čokoládové, ovocné, krémové a likéry z korenia. Pijú sa samotné alebo sa používajú pri príprave nápojov alebo jedál.

## Príklady likérov
* Advocaat – vaječný likér,
* Amaretto – mandľový likér,
* Amarula - marhuľový likér,
* Archers - broskyňový likér,
* Baileys – likér z whisky a smotany,
* Becherovka – bylinný likér,
* Benedyktyn – bylinný likér,
* Bombardino – likér na báze alpského mlieka, vajec a rumu,
* Blue Curaçao – likér modrej farby s pomarančovou príchuťou,
* Campari – pomarančovo-bylinný likér, horký,
* Canari – smotanový likér,
* Chartreuse – bylinný likér,
* Cointreau – pomarančový likér,
* Creme de cassis – likér s príchuťou čiernych ríbezlí,
* Curaçao – pomarančový likér,
* Demänovka - medovo-bylinno-korenný likér,
* Drambuie – medovo-bylinný likér,
* Fernet - bylinný likér,
* Frangelico – orechový likér,
* Galliano – bylinný likér,
* Goldwasser – likér s plátkami 23-karátového zlata,
* Grand Marnier – pomarančový likér,
* Griotka – višňový likér,
* Jägermeister – bylinno-korenný likér,
* Kahlúa – kávový likér,
* Krupnik – medový likér,
* Limoncello – citrónový likér, žltá farba,
* Malibu – likér z rumu a kokosového mlieka,
* Manzana – jablkový likér,
* Maraschino - višňový likér z višní Marasca,
* Midori - melónový likér,
* Nocino – orechový likér,
* Passoa – maracujový likér,
* Pepermint- mätový likér, zelená farba,
* Pisang Ambon – banánový likér,
* Prunelle – slivkový likér,
* Sabra – čokoládovo-pomarančový likér,
* Safari – likér z exotického ovocia,
* Sambuca – anízový likér,
* Sheridan's - kávový likér,
* Tia Maria - kávový likér,
* Triple sec – bezfarebný, s pomarančovou príchuťou,
* Umeshu – japonský slivkový likér,
* Unicum – bylinný likér,
* Vana Tallinn - likér z jamajského rumu, vanilky a citrusových silíc.

## Pozri aj
* Destilát

## Iné projekty

## Referencie

## Externé odkazy
* Recept likéru  

Kategória:Alkoholické nápoje
Kypriaci prášok do pečiva

thumb|Lyžička prášku do pečiva
**Kypriaci prášok do pečiva** alebo **kypriaci prášok** alebo **prášok do pečiva** je suché chemické kypridlo používané na zväčšenie objemu a odľahčenie textúry pečiva, napríklad mafinov, koláčov alebo piškót. 

Prášok do pečiva funguje na princípe uvoľňovania oxidu uhličitého do cesta acidobázickou reakciou, čím vznikajú v ceste bublinky, a tak sa nakypruje. Používa sa namiesto droždia v prípadoch, keď nie je žiadúca príchuť fermentačných produktov kvasiniek, alebo ak cesto nie je dostatočne elastické, aby udržalo bublinky plynu dlhšie ako niekoľko minút. Pretože sa oxid uhličitý pri acidobázickej reakcii uvoľňuje rýchlejšie než pri fermentácii, chlieb vyrobený s použitím prášku do pečiva sa nazýva rýchly chlieb.

## Referencie

## Pozri aj
* Uhličitan amónny
* Droždie

Kategória:Pečenie
Kategória:Kypridlá
Schwarzenberský palác (Praha)

náhľad|Pohľad na Schwarzenberský palác
**Schwarzenberský palác** alebo  **Lobkovický palác** je renesančný palác na Hradčanskom námestí v Prahe. 

## Dejiny
Trojkrídlová stavba bola po veľkom požiari na Hrade v roku 1541 prestavaná podľa predlohy Augustina Vlacha (Agostino Galli) pre potreby českej šľachtickej rodiny Lobkovicovcov v rokoch 1545 – 1567 ako mestská rezidencia. Ako jedna z prvých stavieb v Prahe bola postavená v štýle talianskej renesancie. Múry sú zdobené čiernymi sgrafitami a pôsobí dojmom, že sú z pravidelného prírodného kamenného muriva (tzv. diamantovanie), vo zvláštnom tvare výstupkovitého kvádra. Na schodiskových štítoch sa nachádza bohatá figurálna výzdoba. Taktiež vo vnútri budovy sa zachovali stropné maľby z doby okolo roku 1580. 

V roku 1719 pripadol palác cez sobáš do vlastníctva rodiny Schwarzenbergovcov, ktorí v roku 1811 získali taktiež susedný Salmovský palác. Po komunistickom puči v roku 1948 bol palác premenený na Vojenské historické múzeum. V roku 2002 prešiel palác do vlastníctva Národnej galérie. Potom prebehla celková sanácia objektu a od roku 2008 slúžia miestnosti paláca ako umelecká galéria.

## Pozri aj
* Schwarzenbergovci
* Schwarzenberský palác (Viedeň) 
* Zoznam pražských pamiatok

## Iné projekty

## Zdroj

Kategória:Paláce v Prahe
Kategória:Kultúrne pamiatky v Prahe
Kategória:Renesančné stavby v Česku
Kategória:Schwarzenbergovci
Kategória:Vojenské múzeá
Mafin

thumb|Čučoriedkový mafin v papierovom obale
thumb|Mafiny s čokoládou pečené v rúre
**Mafin** () je druh pečiva menších rozmerov z piškótového cesta. Tvarovo pripomína niektoré torty, nie je však tak sladký a nemá polevu. Existujú aj určité obmeny mafinov na báze kukuričného chleba. Mafin sa svojimi rozmermi vojde do dlane dospelého človeka a je určený ku konzumácii jednou osobou v rámci jedného posedenia.

V krajinách Spoločenstva národov sa ako mafin označuje diskovitý *anglický mafin*. Pretože sa v týchto štátoch predávajú aj mafiny amerického typu, môže termín „mafin“ označovať ktorýkoľvek z oboch typov.

Existuje veľa variantov a príchutí mafinov, ktorých sa dosahuje špecifickými prísadami ako sú čučoriedky, čokoládové lupienky, uhorky, maliny, škorica, dyňa, ďatle, orechy, citrón, banán, pomaranč, broskyňa, jahody, ostružiny, mandle alebo mrkva. Mafiny sa často jedia na raňajky, môžu sa podávať aj na desiatu alebo k iným príležitostiam.

## Iné projekty

Kategória:Chlieb a pečivo
Kategória:Kuchyňa USA
Kategória:Anglická kuchyňa
Oddielové návestidlo

thumb|Oddielové návestidlo obojsmerného automatického bloku
**Oddielové návestidlo** je návestidlo na železničnej trati, ktoré delí medzistaničný úsek na oddiely.

## Základná poloha oddielového návestidla

Základnou polohou oddielového návestidla je stav, pri ktorom návestidlo nevyžaduje obsluhu napr. jazdou vlaku alebo obsluhou zabezpečovacieho zariadenia na príslušnom riadiacom stanovisku (hlásnici, hradle alebo v okolitých staniciach).

Základnou polohou oddielového návestidla umiesteného na tratiach bez automatického bloku je návesť „Stoj”. Na návestidle svieti červené svetlo.

V prípade automatického bloku je v základnej polohe na návestidle návesť „Voľno” a svieti zelené svetlo. Na poslednom oddielovom návestidle autobloku pred vchodovým návestidlom do stanice je v základnej polohe návesť „Výstraha” a svieti žlté svetlo.

O návestnom znaku na oddielovom návestidle informuje obsluhu vlaku samostatná predzvesť (na tratiach bez automatického bloku) alebo predchádzajúce oddielové návestidlo (v prípade automatického bloku).

## Zdroje

## Referencie

Kategória:Železničné návesti
Telefonické dorozumievanie

**Telefonické dorozumievanie** je v železničnej doprave jeden zo spôsobov, ako zabezpečiť jazdu vlakov na trati. Patrí medzi najjednoduchšie a používané hlavne na tratiach s malým objemom dopravy.

Telefonické dorozumievanie sa používa aj na tratiach vybavených traťovým zabezpečovacím zariadením v prípade poruchy alebo výluky tohto zariadenia.

Na tratiach s telefonickým dorozumievaním môžu byť tieto dopravne:
* železničné stanice
* výhybne
* odbočky
* hlásnice

Iné dopravne (hradlo, automatické hradlo...) už požadujú vyšší stupeň zabezpečenia.

## Vykonávanie telefonického dorozumievania

Na obojsmerne využívaných traťových koľajach sa telefonické dorozumievanie riadi troma základnými telefonickými hláseniami.

* *Ponuka vlaku* je žiadosť výpravcu o súhlas na jazdu vlaku.
* *Prijatie* je súhlas výpravcu na jazdu vlaku.
* *Odhláška* je správa najbližšej predchádzajúcej dopravni, že traťový oddiel je voľný.

Hlásenia prijatia a odhlášky sa dôsledne evidujú v dopravnom denníku, ktorý vedú dopravní zamestnanci. Ponúkať a prijímať vlaky smú len výpravcovia, odhlášky dávajú výpravcovia a hlásničiari. Ponuka, prijatie a odhláška majú predpísané znenie, ktoré sú dopravní zamestnanci povinní dodržovať.

## Zdroje

## Referencie

Kategória:Riadenie železničnej dopravy
Automatický blok

thumb|Oddielové návestidlo automatického bloku
**Automatický blok** (v železničiarskom slangu *autoblok*) je traťové zabezpečovacie zariadenie III. kategórie.

## Funkcia automatického bloku
Oddielové návestidlá automatického bloku delia medzistaničný oddiel na jednotlivé traťové oddiely. Voľnosť traťových oddielov je kontrolovaná pomocou koľajových obvodov alebo počítačov osí. O stave oddielu informuje rušňovodiča oddielové návestidlo, ktorého činnosť je automatická v závislosti na obsadzovaní a uvoľňovaní jednotlivých oddielov, prípadne je možný prenos návestí na vozidlo pomocou vlakového zabezpečovača. Oproti automatickému hradlu môže byť v jednom medzistaničnom oddieli viac oddielových návestidiel, čo umožňuje rozdeliť úsek na viac traťových oddielov a tým zvýšiť priepustnosť trate.

## Obojsmerný automatický blok
Automatický blok, ktorý je na danej koľaji vybudovaný v oboch smeroch, sa nazýva *obojsmerný automatický blok*.

Pokiaľ je na dvojkoľajnej trati vybudovaný obojsmerný automatický blok, je aj jazda po koľaji, ktorá nie je štandardne určená pre daný smer jazdy (zvyčajne vľavo v smere jazdy), zabezpečená ako jazda po správnej koľaji. V opačnom prípade sa jazda musí vykonať tak, akoby na trati nebol automatický blok.

## Zdroje
* Železnice Slovenskej republiky: Predpis Ž1 - Pravidlá železničnej prevádzky 
* 

Kategória:Železničné zabezpečovacie zariadenia
Kávovník mohutný

**Kávovník mohutný** (iné názvy: **kávovník konžský**, nepresne: *kávovník robusta*; lat. *Coffea canephora* alebo *Coffea robusta*) je druh z rodu kávovník (*Coffea*) z čeľade morenovité (*Rubiaceae*). 

Dorastá do výšky 6-12 m. Pochádza z tropických dažďových lesov povodia rieky Kongo a dnes sa pestuje všade v trópoch a subtrópoch. Má tuhšie, mierne vlnité, eliptické, jasne zelené, až 30 cm dlhé listy. Biele až ružovkasté kvety vyrastajú zo zväzočkov v úžľabí listov. Plodom je asi 1,5 cm veľká kôstkovica obsahujúca 2 semená s obsahom kofeínu 2-4%. Preto sa kávovník mohutný pestuje ako pochutina na výrobu kávy. Kvalita vyrábanej kávy je však nižšia ako u kávovníka arabského (*Coffea arabica*) a tak dnes tento kávovník zaberá podstatne menšiu plochu ako kávovník arabský.

## Obrázky

Súbor:Coffea canephora W2 IMG 2430.jpg|Zelené plody kávovníka robusta v Goa, India
Súbor:Canephora.jpg|Nepražené zrná kávovníka robusta


## Zdroje

## Iné projekty

Kategória:Káva
Radziechowy

**Radziechowy** je dedina v Poľsku, v Sliezskom vojvodstve a Żywieckom powiate, ktorá je súčasťou gminy Radziechowy-Wieprz. V roku 2008 tu žilo 4 541 obyvateľov.

## Iné projekty

Kategória:Gmina Radziechowy-Wieprz
Křižíkova (stanica pražského metra)

**Křižíkova** je stanica metra v Prahe na linke B. Nachádza sa pod Thámovou ulicou v Karlíne. Jej projektový názov bol *Karlín*. Bola otvorená 22. novembra 1990.

## Charakteristika stanice
Stanica je podzemná, razená, trojlodná so skrátenou strednou loďou a so siedmimi pármi prestupov medzi strednou loďou a nástupišťami. Celková dĺžka stanice je aj s technologickým tunelom 212 m.

Celá stanica je dlhá 111 metrov a nachádza sa v hĺbke 34 m pod povrchom ulice. Vzdialenosť medzi koľajami (šírka nástupišťa) je 18,7 m. Stanica je obložená červenohnedým sklom Connex a má len jeden výstup (vedie eskalátorovým tunelom s 37 m dlhými eskalátormi kolmo na os stanice) a jeden povrchový vestibul. Výstavba prebiehala v rokoch 19861990 a stála 353 miliónov Kčs.

## Povodeň v roku 2002
V roku 2002 došlo k zaplaveniu celej stanice vodou v dôsledku rozsiahlej povodne. Do prevádzky bola znovu uvedená až v roku 2003.

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Architektúra z 1990
Tunel Ďurďošík

**Tunel Ďurďošík** (resp. aj *Tunel Orechový les*) bol plánovaný diaľničný tunel na Slovensku, ktorého dĺžka bola projektovaná na 670 metrov. Nachádzať sa mal na úseku diaľnice D1 *[[Budimír]]-[[Bidovce]]* v okrese Košice-okolie.

V priebehu posudzovania vplyvov na životné prostredie a výberu jedného z variantov na výstavbu bol nakoniec určený ako najlepší povrchový variant trasovania úseku *Budimír-Bidovce*. Národná diaľničná spoločnosť preto už s výstavbou tunela ďalej nepočíta.

## Referencie

Ďurďošík
Kategória:Diaľnica D1 (Slovensko)
Ďurďošík (rozlišovacia stránka)

**Ďurďošík** môže byť:
*obec na Slovensku, pozri Ďurďošík
*v minulosti plánovaný tunel na diaľnici D1, pozri Tunel Ďurďošík
Tunel Prešov

**Tunel Prešov** je diaľničný tunel na Slovensku, ktorý je dlhý . Nachádza sa na úseku diaľnice D1 *[[Prešov]], západ-Prešov, juh* v okrese Prešov.

## Parametre
Tunel tvoria dve paralelné tunelové rúry určené na jednosmernú premávku. Obe tunelové rúry majú dva jazdné pruhy a šírku medzi obrubníkmi 7,5 metra. Tunel má v južnom smere pozdĺžny klesajúci sklon -2,8 percenta (t.j. -1.60°). Maximálna povolená rýchlosť v ňom je 100 km/h.

Súčasťou technologického zariadenia tunela sú i SOS výklenky, výklenky pre hydrant požiarneho vodovodu, hlásky núdzového volania, kamery a iné technicko-zabezpečovacie zariadenia.

## Výstavba
Tunel je najvýznamnejšou súčasťou Prešovského juhozápadného diaľničného obchvatu. Budovalo ho združenie firiem Eurovia SK, Eurovia CS, Doprastav, Metrostav, Metrostav Slovakia. Zmluva na výstavbu bola podpísaná 6. apríla 2017, samotná výstavba sa oficiálne začala 30. mája 2017. Raziace práce sa naplno rozbehli 23. augusta 2018 vysvätením tunela a osadením sochy svätej Barbory, patrónky baníkov.

Slávnostná prerážka tunela sa uskutočnila 13. júna 2019. Tunel bol v plnom profile za účasti predstaviteľov vlády a za účasti košického arcibiskupa metropolitu Mons. Bernarda Bobera a vladyku Jána Babjaka SJ, arcibiskupa prešovskej archieparchie slávnostne požehnaný a odovzdaný do definitívneho užívania motoristickej verejnosti 28. októbra 2021.

## Pozri aj

* Diaľnica D1

* Zoznam diaľnic na Slovensku

* Harmonogram výstavby diaľnic a rýchlostných ciest

* Zoznam cestných tunelov na Slovensku

## Iné projekty

## Referencie

* Tunely na stránke Národnej diaľničnej spoločnosti 

Prešov
Kategória:Diaľnica D1 (Slovensko)
Kategória:Doprava v okrese Prešov
Klaňanie troch kráľov

**Klaňanie troch kráľov** môže byť:

* niekoľko obrazov od maliara Sandra Botticelliho:
** Klaňanie troch kráľov (Botticelli, 1475)
** Klaňanie troch kráľov (Botticelli, 1465)
** Klaňanie troch kráľov (Botticelli, 1470)
** Klaňanie troch kráľov (Botticelli, 1481)

* obraz od maliara Leonarda da Vinci, pozri Klaňanie troch kráľov (Leonardo da Vinci)
* obraz od maliara Antonia Allegri da Correggia, pozri Klaňanie troch kráľov (Antonio Allegri da Correggio)
* obraz od maliara Hieronyma Boscha, pozri Klaňanie troch kráľov (Hieronymus Bosch)
* obraz od maliara Giovanniho Battista Tiepola, pozri Klaňanie troch kráľov (Giovanni Battista Tiepolo)
* oltárny obraz od maliara Raffaela, pozri Klaňanie sa troch kráľov (Raffael)
* nástenná maľba od maliara majstera Theodorika, pozri Klaňanie troch kráľov (Majster Theodorik)
* obraz od maliara Giorgioneho, pozri Klaňanie troch kráľov (Giorgione)
* obraz od maliara Filippina Lippiho, pozri Klaňanie troch kráľov (Filippino Lippi)
* obraz od maliara Lorenza Monaca, pozri Klaňanie troch kráľov (Lorenzo Monaco)
* obraz od maliara Andreu Mantegnu, pozri Klaňanie troch kráľov (Andrea Mantegna)
* obraz od maliara Gentila da Fabriana, pozri Klaňanie troch kráľov (Gentile da Fabriano)
* obraz od maliara Andreu della Robbiu, pozri Klaňanie troch kráľov (Andrea della Robbia)
* obraz od maliara Diega Velázqueza, pozri Klaňanie troch kráľov (Diego Velázquez)
* obraz od maliara Petra Paula Rubensa, pozri Klaňanie troch kráľov (Peter Paul Rubens)
Dopravňa

**Dopravňa** je miesto na železničnej trati určené na riadenie dopravy.

Dopravne na delia na:
*dopravne s koľajovým rozvetvením – železničné stanice, výhybne a odbočky
*dopravne bez koľajového rozvetvenia – hlásnice, hradlá a oddielové návestidlá automatického bloku a automatického hradla

Medzi dopravne nepatria zastávky a nákladiská.

## Zdroje
* Železnice Slovenskej republiky: Predpis Ž1 - Pravidlá železničnej prevádzky 

Kategória:Železničné dopravne a zastávky
Robert Býček

**Robert Býček** je bývalý český profesionálny boxer a amatérsky kickboxer. Narodil sa 16. februára 1968 v Uherském Hradišti. Do svojich šiestich rokov vyrastal v Babicích. Odtiaľ sa spolu s rodinou presťahoval do Zlína, kde žije dodnes. Je rozvedený a má jedného syna. V súčasnej dobe pracuje ako tréner a manažér *Tiger Club Zlín*.

## Športové úspechy
* Majster Českej republiky v kickboxe 1998
* Majster Českej republiky v kickboxe 1999
* Majster sveta v amatérskom kickboxe (WKA World Amateur Championship Bejrút) 1999
* Najlepší športovec Zlínska 1999

Kategória:Českí boxeri
Kategória:Českí kickboxeri
Dragster

thumb|Dragster triedy Top Fuel
thumb|Chevrolet Camaro z roku 1981 ako dragster
thumb|Jazdec Warren Johnson nasadá do dragstera
**Dragster** je špeciálny automobil alebo motocykel, prispôsobený na preteky na krátku vzdialenosť s pevným štartom. Preteky sa obvykle usporadúvajú na vzdialenosť 1 320 stôp (1/4 míle – 402 metrov) ale tiež aj na 200 metrov.

Pôvodne to bol šport prevádzkovaný v Severnej Amerike, ale je populárny aj v mnohých ďalších krajinách všetkých kontinentov.

Vzhľadom ku krátkej vzdialenosti, na ktorej preteky prebiehajú, ide predovšetkým o preteky v zrýchlení. Vozidlá sú konštruované tak, aby boli schopné vyvinúť počas niekoľkých sekúnd čo najväčšiu rýchlosť. Výkony motorov sa pohybujú od pár stoviek koní až po neuveriteľných 8 000 koní, pri ktorých vozidlo zrýchli z 0 na /h (320 mph) pod 5 sekúnd. Pre dragstery sú typické veľké pneumatiky zo špeciálnych zmesí, ktoré umožňujú preniesť výkon motoru na dráhu. Zrýchlenie v najsilnejších triedach dosahuje hodnotu až 5 G.

V roku 1977 vytvorila Kitty O' Neilová rekord v pretekoch dragsterov. Dosiahla vtedy rýchlosť /h za 3,72 sekundy.

Existuje rad kategórií dragsterov. Základné delenie je na profesionálne a amatérske kategórie, ďalej potom podľa objemu motora, použitého paliva, hmotnosti, typu karosérie, úprav a mnoho iných.

**Profesionálne kategórie:**
* Top Fuel Dragster (TF/D) – najrýchlejšia trieda.
* Top Fuel Funny Car (TF/FC)
* Pro Modified (Pro Mod)
* Pro Stock
* Pro Stock Bike – motocykle

**Ďalšie kategórie:**
* Top Alcohol Dragster
* Top Alcohol Funny Car
* Super Comp/Quick Rod
* Super Gas/Super Rod
* Super Street/Hot Rod
* Super Stock
* Stock
* Sport Compact

## Iné projekty

## Externé odkazy
* Dragtimes.com
* Draglist.com

Kategória:Pretekárske automobily
Old Enough

„**Old Enough**“ je druhý singel kanadskej rockovej skupiny Nickelback z ich druhého štúdiového albumu *[[The State]]*. Je to celkovo tretí singel skupiny. Singel bol vydaný dňa 17. októbra 2000 a to len v Kanade a v Spojených štátoch. Autorom textu skladby je spevák Chad Kroeger, hudbu zložila celá skupina. Na B-stranu singlu bola umiestnená skladba „Leader of Men“.

## Skladba na koncertoch
Skladba sa objavila na koncertoch v roku 1997, počas turné Curb Tour, kde bol okrem iného zahraný aj na akustickom koncerte *Acoustic live on Power 97*, ktorý bol neskôr vydaný na pirátskej doske. Skladba bola tiež hraná počas koncertu dňa 25. januára 2002 v hale Rexall Place v Edmontone. Zapojený bol aj do prvého naživo nahraného DVD s názvom *[[Live at Home]]*. Skladba v koncertnej podobe trvá 3 minúty a 39 sekúnd. Počas turné The Long Road Tour prestala byť skladba hraná naživo. 

## Videoklip
Videoklip skladby „Old Enough“ bol nakrútený v roku 2000 režisérom Jamesom Cooperom. Vo videoklipe skupina Nickelback hrá pred malou skupinou ľudí.

## Zoznam skladieb
**[[CD singel]]:**

## Zostava
**Nickelback**
* Chad Kroeger - spev, rytmická gitara, produkcia
* Ryan Peake - sólová gitara, sprievodný spev
* Mike Kroeger - basová gitara
* Ryan Vikedal - bicie

**Produkcia**
* Nahraný:1998 v Green House Studios v Burnaby (Britská Kolumbia)
* Hudobný producent: Chad Kroeger, Nickelback, Dale Penner
* Mix: Garth Richardson v Green House Studios v Burnaby (Britská Kolumbia)
* Mastering: Brett Zilahi v Metalworks v Misissauga
* Producent: Ken Grant 
* Fotografie: Neil Zlozower 
* Manažment: Bryan Coleman 
* Obal: Three Mountain Design, Inc.
* Aranžovanie: Chad Kroeger, Ryan Peake, Mike Kroeger, Ryan Vikedal
* Text piesne: Chad Kroeger
* Hudobné vydavateľstvo: Začiatkom CD vydané nezávisle Kanadzie, Roadrunner Records

## Externé odkazy
* Text piesne

Kategória:Single z 2000
Kategória:Single skupiny Nickelback
Kategória:Piesne z 2000
Kategória:Piesne skupiny Nickelback
Národné múzeum

**Národné múzeum** je názov, súčasť názvu (skrátený názov) alebo bežný slovenský preklad názvu alebo súčasti názvu veľkého množstva inštitúcií a/alebo budov po celom svete. Napr.:
*Národné múzeum v Prahe, pozri Národné múzeum (Praha)
*Slovenské národné múzeum
*Maďarské národné múzeum
Not Leavin’ Yet

„**Not Leavin' Yet**“ je skladba kanadskej rockovej skupiny Nickelback pochádzajúca z ich druhého štúdiového albumu *[[The State]]*, ktorý bol pôvodne vydaný v roku 1998 a neskôr v roku 2000. Autorom textu skladby je Chad Kroeger, hudbu zložila celá skupina.

Skladba má silný post-grungeový zvuk v kombinácii s melodickým gitarovým sólom. Má tiež melodický riff, ktorý možno počuť počas celej skladby.

Skladba sa objavila na koncertoch už v roku 1997, keď bola nahraná počas turné Curb Tour. Objavila sa tiež na pirátskej doske nahranej počas tohto turné *Acoustic live on Power 97*, kde bola nahraná v akustickej verzii popri skladbách ako „Leader of Men“ alebo „Worthy to Say“. Skladba bola takisto hraná na koncertoch v rokoch 1998 až 2000, teda počas turné k albumu *[[The State]]*. Sporadicky sa objavila na koncertoch v roku 2001. Odvtedy nie je skladba hraná naživo.

## Zostava
**Nickelback**
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Ryan Vikedal – bicie

**Produkcia**
* Nahraný: 1998 v Green House Studios v Burnaby (Britská Kolumbia)
* Hudobný producent: Chad Kroeger, Nickelback, Dale Penner
* Mix: Garth Richardson v Green House Studios v Burnaby (Britská Kolumbia)
* Mastering: Brett Zilahi v Metalworks v Misissauga
* Zvukový inžinier: Dave Ashton 
* Producent: Ken Grant 
* Fotografie: Neil Zlozower 
* Manažment: Bryan Coleman 
* Legal Representation: Jonathan Simkin
* Obal: Three Mountain Design, Inc.
* Aranžovanie: Chad Kroeger, Ryan Peake, Mike Kroeger, Ryan Vikedal
* Text piesne: Chad Kroeger
* Hudobné vydavateľstvo: Začiatkom CD vydané nezávisle v Kanade, Roadrunner Records

## Referencie

## Externé odkazy
* Text piesne

Kategória:Piesne skupiny Nickelback
Kategória:Piesne z 1998
Kategória:Piesne z 2000
Príbeh Nastagia degli Onesti

[right|thumb|200px|''Príbeh Nastagia degli Onesti'' (prvá epizóda), 1483, tempera na dreve, 83 x 138 cm, [Museo del Prado, Madrid]]
[right|thumb|200px|''Príbeh Nastagia degli Onesti'' (druhá epizóda), 1483, tempera na dreve, 82 x 138 cm, [Museo del Prado, Madrid]]
[right|thumb|200px|''Príbeh Nastagia degli Onesti'' (tretia epizóda), 1483, tempera na dreve, 83 x 142 cm, [Museo del Prado, Madrid]]
[right|thumb|200px|''Príbeh Nastagia degli Onesti'' (štvrtá epizóda), 1483, tempera na dreve, 83 x 142 cm, [Palazzo Pucci, Florencia]]
**Príbeh Nastagia degli Onesti** je spoločný názov štyroch obrazov talianskeho renesančného maliara Sandra Botticelliho, namaľovaných v roku 1483.

Ide o obrazy rozprávajúce príbeh dvorskej lásky podľa námetu diela renesančného spisovateľa Giovanniho Boccaccia *[[Dekameron]]*.

Hlavným hrdinom príbehu je rytier Nastagio degli Onesti z Ravenny sklamaný zo stratenej lásky svojej milej. Aby utíšil žiaľ hľadá samotu v píniovom lese. Tu vidí utekajúcu mladú ženu prenasledovanú rytierom na koni a jeho psom. Pes už mladú ženu dostihol a zahryzol sa do nej.

Na druhom obraze príbeh pokračuje zabitím bezmocnej ženy a vytrhnutím srdca z jej tela. Potom rytier jej srdce pohodí svojim psom (na obraze vpravo). Napodiv, žena nezranená vstáva a strašný kolobeh udalostí pokračuje.

Na treťom obraze Nastagio pozve svoju milú, ktorá ho opustila, na hostinu uprostred lesa. Počas hodovania náhle pribieha mladá žena prenasledovaná rytierom. Prekvapeným účastníkom hostiny Nastagio vysvetľuje príbeh s mladou ženou. Jeho milá, spoznajúc na príbehu neznámej ženy peklo, ktorým musela prejsť, uvedomí si vlastné správanie, vráti sa k Nastagiovi a súhlasí so sobášom. Svadba, zachytená ako štvrtá epizóda, sa odohráva pod víťazným oblúkom symbolizujúcim víťazstvo lásky.

Obrazy vznikli na objednávku florentského obchodníka Antonia Pucciho pri príležitosti svadby jeho syna Gianozza. Pucciovci, spriaznení s vládnucimi Mediciovcami, patrili k významným florentským rodom. Obrazy pôvodne viseli v jednej z miestností rodového paláca a plnili fukciu nástennej dekorácie. Botticelli pri maľovaní kolekcie pribral k spolupráci dvoch umelcov svojej dielne - Bartolomea di Giovanni a Jacopa del Sellaio.

V epizódach zachytených na treťom a štvrtom obraze splýva fikcia a realita. Okrem vymysleného príbehu tu nachádzame prvky skutočného sveta - erby Pucciovcov a Mediciovcov ako aj portréty niekoľkých príslušníkov oboch rodov.

Dnes je kolekcia obrazov umiestnená vo výstavných expozíciách madridského Prada (prvé tri obrazy); štvrtý je v súkromnej zbierke.

## Iné projekty

## Zdroje

* B. Deimlingová, *Sandro Botticelli*, Taschen/Nakladateľstvo Slovart, 2004, ISBN 80-7209-515-3
* B. Wadiová, *Botticelli*, Odeon, Praha, 1971

Kategória:Sandro Botticelli
Kategória:Renesančné výtvarné umenie
Kategória:Museo del Prado
Rajón

**Rajón** (z fr. rayon = lúč, polomer, priečinok) môže byť:
*územná oblasť tvoriaca celok z určitého hľadiska (teda obvod, okruh a pod.), najmä pri hospodárskom a územnom plánovaní alebo ako územná oblasť niečej pôsobnosti
*administratívna jednotka (ako slovenský okres) v bývalom ZSSR, jeho nástupníckych štátoch, v Bulharsku a  Rumunsku,  pozri:
**rajón (ZSSR)
**rajón (Rusko) a municipálny rajón
**rajón (Ukrajina)
**rajón (Azerbajdžan)
**rajón (Lotyšsko) (do roku 2009)
**rajón (Moldavsko)
**rajón (Bielorusko)
**rajón (Podnestersko)
**rajón (Kazachstan)
**rajón (Tadžikistan)
**rajón (Turkmenistan) (etrap)
**rajón (Uzbekistan) (tuman)
**do roku 2006 názov okresov v Gruzínsku, pozri okres (Gruzínsko)
**do roku 2004 (a hovorovo aj dnes) názov dnešného "rajono savivaldybė" v Litve
**administratívna jednotka do roku 1995 v Arménsku
**rajón (Bulharsko)
**rajón (Rumunsko) (1950 – 1968)
*v geodézii:
**vedľajšie stanovište merania priestorov pri prekážkach v teréne, pozri rajón (stanovište)
**druh kratšej meračskej priamky, pozri rajón (priamka)
*v textilníctve: druh umelého vlákna, pozri rajón (vlákno)
*vo vojenstve: ubikácie a priľahlé miesta prislúchajúce jednotke
Motion Picture Association of America

**The Motion Picture Association of America** (skrátene **MPAA**) je nezisková obchodná organizácia sídliaca v USA, ktorá bola založená na ochranu záujmov filmových štúdií. Jej členmi je tzv. Veľká šestka hlavných hollywodských tovární na sny:

* Walt Disney Studios
* Sony Pictures
* Paramount Pictures
* Netflix
* Universal Pictures
* Warner Bros.

Organizácia je známa vďaka svojmu systému hodnotenia prístupnosti filmov alebo aktivitám proti nelegálnemu šíreniu audiovizuálnych materiálov. Oficiálnu stránku tejto organizácie MPAA.org sa v roku 2009 podarilo haknúť a zobraziť tu veľkú ponuku torrentov z The Pirate Bay. Táto asociácia sa stala častým terčom hlavne kvôli boju práve proti veľmi populárnej webovej stránke The Pirate Bay, ktorá indexuje BitTorrenty a môže byť tak využitá podobne ako webové vyhľadávače k získaniu torrentov, nie však samotného nelegálneho obsahu.

## Hodnotenie filmov podľa MPAA
***G** – General Audiences – vhodné pre akýkoľvek vek. Napríklad Hľadá sa Nemo, Leví kráľ
***PG** – Parental guidance suggested – niektoré scény nemusia byť vhodné pre deti. Napríklad Shrek, Harry Potter, Letopisy Narnie 
***PG-13** – Parents strongly cautioned – niektoré scény môžu byť nevhodné pre deti pod 13 rokov. Napríklad Titanic, Spider Man, Piráti z Karibiku alebo český film Kolja 
***R** – Restricted – Mladiství pod 17 rokov iba v sprievode rodičov či dospelého poručníka. Napríklad Umučenie Krista, Matrix Reloaded, 300 
***NC-17** – Pod 17 rokov neprístupné. Napríklad Showgirls, Henry & June, The Dreamers

## Externé odkazy
* Oficiálne stránky MPAA 
* Protipirátska asociácia ponúkala torrenty 
* Dejiny hodnotenie filmov 
* Rozsiahly zoznam čísel osvedčení 
* Ratingy filmov 

## Zdroje

Kategória:Neziskové organizácie
Kategória:Kinematografia v USA
See You at the Show

„**See You at the Show**“ je štvrtý singel kanadskej rockovej skupiny Nickelback z ich albumu *[[The Long Road]]* z roku 2003. Je to predposledný singel na albume. Singel bol vydaný v propagačnej forme ale nebol dodaný do žiadnej rozhlasovej stanice. Bol vydaný len v Austrálii a v Nemecku. Dosiahol #82 v nemeckých rebríčkoch. Autorom textu piesne je Chad Kroeger, hudbu zložila celá skupina.

## Videoklip
Videoklip predstavuje ukážky z futbalového zápasu a scénu, kde hrá skupina pred davom ľudí. Počas hrania piesne je možné vidieť pyrotechnické efekty, používané skupinou na koncertoch. Verzia piesne vo videoklipe je kratšia a trvá 3 minúty a 32 sekúnd. Režisérom videoklipu bol Nicholas Wrathall, bol vydaný v roku 2004.

## Zoznam skladieb
**[[CD singel]]:**

## Pozície v rebríčkoch

## Zostava
**Nickelback**
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gotara
* Ryan Vikedal – bicie

**Produkcja** 

* Nahraný: Apríl - August 2003 v štúdiu Green House Studios (Burnaby) a v Mountain View Studios (Abbotsford) vo Vancouveri
* Hudobný producent: Chad Kroeger, Joe Moi
* Mix: Randy Staub v The Warehouse Studios vo Vancouveri
* Asistent zvukového inžiniera: Zach Blackstone
* Mastering: George Marino v Sterling Sound
* Koordinátor prác na albume: Kevin “Chief” Zaruk 
* Aranžovanie: Chad Kroeger, Ryan Peake, Mike Kroeger, Ryan Vikedal
* Tekst piosenki: Chad Kroeger, Ryan Peake, Mike Kroeger

**Ostatní**
* Manažment: Bryan Coleman z Union Entertainment Group
* Myšlienka obalu: Nickelback
* Hudobné vydavateľstvo: Roadrunner Records

## Referencie

## Externé odkazy
* Text piesne 

Kategória:Piesne z 2003
Kategória:Piesne skupiny Nickelback
Kategória:Single z 2004
Kategória:Single skupiny Nickelback
Junior Eurovision Song Contest 2011

**Junior Eurovision Song Contest 2011** bol ôsmy ročník hudobnej súťaže Junior Eurovision Song Contest. Súťaž sa konala v Jerevane, v Arménsku, dňa 3. decembra 2012.
## Zmeny oproti súťaži z roku 2010
### Zmeny pravidiel
* V roku 2011 bolo obnovené postupné vyhlasovanie výsledkov jednotlivých krajín. Takéto vyhlasovanie bolo naposledy použité v roku 2004.  
### Zúčastnené krajiny
* Po minuloročnej účasti odstúpilo Srbsko a Malta (do roku 2010 sa zúčastnila každý rok).
* Za Rusko nastúpila reprezentantka Ruska z roku 2009 Ekaterina Ryabova (s piesňou "Malenkiy Prints" skončila na 2. mieste). V roku 2011 skončila s piesňou "Kak Romeo i Dzhulyetta" na 4. mieste.
center|náhľad|450px|
## Účastníci
náhľad|vpravo|Katya z Ruska.
náhľad|vpravo|Víťazky Candy z Gruzínska.

### Výsledky

Kategória:Veľká cena Eurovízie
Kategória:2011 v Arménsku
Bon Jovi (album)

***Bon Jovi*** je debutový album americkej rockovej skupiny Bon Jovi, vydaný 21. januára 1984. Producentmi albumu sú Tony Bongiovi a Lance Quinn. Je to jediný album skupiny, ktorý obsahuje pesničku, ktorá nebola napísaná žiadnym z členov skupiny („She Don't Know Me“). Album sa umiestnil na 43. mieste rebríčka The Billboard 200.

Po vydaní slávneho albumu Slippery When Wet v roku 1986 boli piesne z tohto albumu okrem pilotného singlu „Runaway“ hrané naživo iba zriedkavo. Na súčasnom turné kapely, The Circle Tour, však boli zahrané aj ďalšie piesne, ako „Roulette“, „Shot Through the Heart“ a „Get Ready“.

## Tvorba albumu
V roku 1980 začal spevák skupiny Jon Bon Jovi pracovať v newyorskom hudobnom štúdiu Power Station Studios, ktorého spoluvlastníkom bol jeho bratranec, Tony Bongiovi. Vyrobil tam niekoľko demonahrávok a poslal ich do mnohých nahrávacích spoločností, ale nemal úspech.

V roku 1982 išiel Jon Bon Jovi do miestneho rádia WAPP 103.5FM „The Apple“. Jeho piesne si vypočul DJ Chip Hobart. Zapáčila sa mu pieseň „Runaway“. Rozhodol sa ju umiestniť na kompiláciu nahrávok miestnych hudobníkov. „Runaway“ pomohli nahrať štúdioví hudobníci známi ako „The All Star Review“. Boli to gitarista Tim Pierce, klavirista Roy Bittan, bubeník Frankie LaRocka, basgitarista Hugh McDonald a vokalisti David Grahmme a Mick Seeley.

Pesničku začali hrať rádiá v okolí New Yorku. Jon Bon Jovi získal kontrakt s Mercury Records, súčasťou spoločnosti PolyGram. Chcel vymyslieť názov skupiny a pracovníci v PolyGram mu navrhli názov *Bon Jovi*.

V marci 1983 Jon Bon Jovi zavolal svojmu známemu, klaviristovi Davidovi Bryanovi (vtedy David Rashbaum), ktorý zavolal basgitaristovi Alecovi Johnovi Suchovi a bubeníkovi Ticovi Torresovi. Gitaristom skupiny bol vtedy Dave Sabo (a.k.a. The Snake), ktorý neskôr založil skupinu Skid Row. Dave Sabo bol čoskoro nahradený gitaristom Richiem Samborom.

Prvý album skupiny mal byť pôvodne nazvaný „Tough Talk“, nahrávacia spoločnosť sa však rozhodla, že bude lepšie pomenovať ho „Bon Jovi“. Väčšinu piesní na albume napísali Jon Bon Jovi, David Bryan a Richie Sambora. Úplne prvé napísané piesne na album boli „Burning For Love“ a „Come Back“. Tri piesne z albumu boli vydané ako single: „Runaway“, „She Don't Know Me“ a „Burning For Love“ (iba v Japonsku).

## Zoznam skladieb

## 2010 Special Edition - bonusové skladby
# Runaway (Live Le Zenith 20.11.1988)
# Roulette (Live BBc Friday Rock Show)
# Breakout (Live Super Rock '84)
# Get Ready (Live Japan Tour 1985)

## Zdroj
* 

Kategória:Albumy Bon Jovi
Bobby Farrell

**Roberto „Bobby“ Alfonso Farrell** (* 6. október 1949, Aruba, Holandsko - † 30. december 2010, Petrohrad, Rusko) bol spevák a tanečník. Najviac sa preslávil ako člen úspešnej popovej a diskotékovej skupiny Boney M.

Vo veku 15 rokov odišiel z rodnej Aruby a stal sa námorníkom. Žil v Nórsku a v Holandsku, neskôr sa presťahoval do Nemecka, kde zo začiatku pracoval ako DJ, kým ho producent Frank Farian neobsadil do zostavy hudobnej skupiny Boney M. 

Pred smrťou žil v Amsterdame. Zomrel 30. decembra 2010 v ranných hodinách v Petrohrade počas turné v Rusku. Príčinou smrti bolo spevákovo ochorenie srdca.

## Referencie

## Externé odkazy
* bobbyfarrell.com

## Zdroj
* 

Kategória:Holandskí speváci
Kategória:Členovia Boney M.
Křižíkova

**Křižíkova** (názov po českom vynálezcovi Františkovi Křižíkovi) môže byť:

* stanica pražského metra, pozri Křižíkova (stanica pražského metra)
* pražská ulica, pozri Křižíkova (ulica v Prahe)
* fontána v Prahe z konca 19. storočia navrhnutá Františkom Křižíkom, pozri Křižíkova fontána

## Pozri aj
* František Křižík